### Beslutningstema

Under punktet meddeles anlægsbevilling og rådighedsbeløb til proces for Rømø Udviklingsplan.

### Historik

Kommunalbestyrelsen godkendte den 28. marts 2019 [adresse].

Klima-, Vækst-, og Udviklingsudvalget godkendte den 4. marts 2024 den foreslåede proces for revision af Rømø Udviklingsplan.

### Sagsfremstilling

Efter Kommunalbestyrelsens godkendelse af Rømø Udviklingsplan den 28. marts 2019 har følgegruppen, hvor interessenter for planen er repræsenteret (Rømø Lokalråd, Rømø-Tønder Turistforening, Destination [adresse], Tønder Erhvervsråd, [adresse] på Rømø, Naturstyrelsen, [adresse], [adresse], [adresse], [adresse] og virksomhedsrepræsentanter for udlejning/centre m.v.) arbejdet for planens virkeliggørelse. Følgegruppen har mødtes ca. fire gange årligt i perioden til nu, og arbejdet med indsatserne som oplistet samt ad hoc grupper for særlige tiltag undervejs. Der har været et stort ejerskab til Udviklingsplanen igennem arbejdet, som har skabt konsensus om indsatserne. Udviklingsplanen er et resultatet af en omfattende forudgående involveringsproces. Den beskriver en vision for Rømø baseret på [adresse] DNA: historie, kulturmiljøer, landskab, natur, indbyggere, turisme og erhverv, hvor bæredygtig helårsturisme er vækstmotoren, der skal drive udviklingen på Rømø. Med fokus på bæredygtig helårsturisme skal der skabes vækst i turismen hele året, og der skabes afledt heraf flere arbejdspladser - ikke kun i turismen - samt øget bosætning.

Udviklingsplanen har sit udløb i 2025, og Klima-, Vækst-, og Udviklingsudvalget godkendte den 4. marts 2024 den foreslåede proces for revision af Rømø Udviklingsplan. Den konkrete proces, der foreslås, har dette forløb

* Intern evaluering i følgegruppen af de opnåede resultater.
* På baggrund af den interne evaluering, giver følgegruppen input til retning, indhold og proces for en fremtidig plan, som sendes til godkendelse i Klima-, Vækst- og Udviklingsudvalget. Der lægges op til, at en fortsat plan tager udgangspunkt i [adresse] DNA herunder et fortsat fokus på turismeudviklingen, men også et øget fokus på at understøtte den lokale identitet og bosætningen på Rømø samt, at der i en fremtidig plan arbejdes med at udpege og afgrænse fremtidige geografiske udviklingsområder i forhold til bebyggelse/fritidsanvendelse og tilsvarende, så den også bliver en fysisk plan fremadrettet som rettesnor for udviklingen af Rømø.
* Afholdelse af opstartsmøde/borgermøde med workshops med udgangspunkt i følgegruppens anbefalinger. Deltagerkredsen er bl.a. interessenterne fra følgegruppen, Kommunalbestyrelsen, lokale virksomheder, foreninger samt lokale borgere.

Forløbet faciliteres med brug af ekstern rådgiver, som vi bidrage til såvel involveringen samt udarbejdelse af planen sammen med de fysiske udlægsrammer.

### Økonomi

Udviklingsplan Rømø (782) restmidler 3.414.957 kr.

Anslåede udgifter til ekstern rådgiver (proces og udarbejdelse af plan) samt afholdelse af opstartsmøde/borgermøde 250.000 kr.

### Indstilling Fagchefen for Plan og Udvikling indstiller,

|  |  |
| --- | --- |
| at | der meddeles anlægsbevilling og frigivelse af rådighedsbeløb på 250.000 kr., og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.